برصغير ميں انكارِ حديث كا فتنہ چند صديوں سے زوروں پر ہے- اس كى بعض صورتيں ايسے صريح انكارِ حديث پر مبنى ہيں جس كے حامل كا مسلمان رہنا بھى ايك سواليہ نشان ہے- جبكہ استخفاف حديث جديد تعليم يافتہ طبقہ ميں اكثر وبيشتر پايا جاتا ہے- مرض ايك ہى ہے اگرچہ اس كى علامات مختلف صورتوں ميں سامنے آتى ہيں-  اس فتنہ كے بنيادى اسباب ميں دين سے لاعلمى، غيرمسلم تہذيب سے مرعوبيت اور سياسى و فكرى محكومى سرفہرست ہيں- يہ پڑہے لكهے تجدد پسندحضرات كا فتنہ ہے، جو علومِ اسلاميہ سے ناآشنا ہونے كى وجہ سے اسلام اور اس كے اوامرو نواہى سے جذباتى عقيدت ركهتے ہيں، نہ ان كا جذبہ ايمانى كوئى قابل رشك  ہوتا ہے- برصغير ميں مغرب كى فكرى بالا دستى اس فتنہ كا بنيادى محرك رہى ہے- يہى وجہ ہے كہ يہاں ٧،٨ سو سال اسلامى حكومت رہنے كے باوجود انكارِ حديث كى ابتدا اس دور ميں ہوئى جو انگريز كى غلامى كا دور ہے- برصغير ميں اس فتنہ كى ابتدا سرسيداحمد خان نے كى جو مسلمانانِ برصغير كو انگريز كى محكوميت اور فكرى مرعوبيت تسليم كرانے والے پہلے نماياں فرد تھے- چند دہائياں قبل فتنہ انكارِ حديث كا مركزى كردار جس شخص نے ادا كيا، وہ غلام احمد پرويز تها جو انگريزى حكومت كاملازم اور فكرى طور پر ان كى علمى برترى كا قائل تها-موجود دور  ميں بهى انكارِ حديث كى زمامِ كار جن كے ہاتهوں ميں ہے، ان ميں اكثر انگريزى علوم و فنون كے پروردہ ہيں، ان كى ذ ہنى ساخت ميں يورپ كى علمى رِفعت رچى ہوئى ہے-  عالم عرب ميں بهى جہاں جہاں اسلام كو فكرى سطح پر يورپ سے واسطہ پڑا، وہاں اس فتنہ نے پرپرزے نكالے- چنانچہ برصغير كے بعد مصر اس فتنہ كا زيادہ شكار ہوا جہاں اس كى ترديد كے لئے زبردست لٹريچر بهى وجود ميں آيا، اسكے بعد شام و بيروت كے مفكرين ميں انكارِ حديث كے جراثيم نے نشوونما پائى- خليجى ممالك ايسى علمى اور فكرى كشمكش سے دوچار نہيں ہوئے، وہاں اس كا زہر  بهى بہت زيادہ نہيں پهيلا-  صدرِ اسلام ميں يہ فتنہ معتزلہ ميں شروع ہوا- اوراسوقت اس كى وجہ يونانى فلسفہ سے مرعوبيت تهى- محدثين كى زبردست كوششوں سے اس فتنہ كا استيصال ہوا- اس كے بعدتيرہويں صدى ہجرى ميں يورپ كى يلغاركے بعد انكارِ حديث كے جراثيم نے دوبارہ جنم ليا-اس سلسلہ ميں مستشرقين كى كوششيں بهى شامل ہيں اور اكثر منكرين حديث انہى كے افكار كے خوشہ چين ہيں- منكرين حديث كے بعض مشترك افكار پر مختصر تبصرہ پيش خدمت ہے :